מדלן (סדרת טלוויזיה)

מדלן (באנגלית: Madeline) היא סדרת הנפשה אמריקאית-קנדית-בריטית-צרפתית לילדים, המבוססת על ספר הילדים "מדלנה" מאת לודוויג במלמנס. הסדרה בוימה על ידי סטנלי פיליפס, והופקה על ידי DIC Entertainment. הסדרה עוקבת אחר מדלן, ילדה סקרנית שגרה באכסניה ובכל פרק עוברת הרפתקאות רבות יחד עם חברותיה.

הסדרה הופקה לאחר שידור שישה סרטי טלוויזיה בין השנים 1988–1991. היא שודרה במקור החל מ-12 בספטמבר 1993 עד 1 במרץ 2001, כאשר הופקו לה שלוש עונות ו-59 פרקים באורך 22 דקות. בנוסף הופקו בהשראתה סרטי הנפשה שהופצו בהפצה ביתית, ביניהם הסרט "מדלן היפה" משנת 2002 שהופיע בסדרת הסרטים "DIC Movie Toons".

בארצות הברית העונה הראשונה של הסדרה שודרה ב-The Family Channel, העונה השנייה שודרה ב-ABC והעונה השלישית והאחרונה שודרה בערוץ דיסני ברצועת "פלייהאוס דיסני". בישראל הסדרה שודרה במקור בדיבוב עברי בין השנים 2004–2005 בערוץ הופ!, כאשר את דמותה של מדלן דיבבה רוני נדלר.

בשנת 2002 הסדרה זכתה בפרס אמי לתוכניות טלוויזיה יומיות לתוכנית האנימציה הטובה ביותר בטקס פרסי אמי לתוכניות טלוויזיה יומיות ה-29.

== תקציר העלילה ==
הסדרה מתרחשת בפריז, עיר הבירה של צרפת, ועוקבת אחר חבורה של שתים עשר ילדות שמתגוררת באכסניה, שביניהן נמצאת מדלן, ילדה סקרנית. את הילדות מלמדת גברת קלוול הנזירה, אשר לוקחת אותן לכל מיני מקומות בארץ ובעולם. בכל פרק הילדות עוברות הרפתקאות רבות, שמלמדות אותן בעיקר על עצמן.

== דמויות ==
* מדלן (Madeline) – הדמות הראשית בסדרה. אחת משתים עשר הבנות המתגוררות באכסניה. יש לה שיער קצר בצבע אדום. סקרנית, חמודה ומתנשאת.
* גברת קלוול (Miss Clavel) – נזירה שמלמדת את ילדות האכסניה.
* סופי (Chloe) – אחת משתים עשר הבנות המתגוררות באכסניה. יש לה שיער חום. בעלת אופי של מנהיגה. חברה טובה של מדלן.
* ניקול (Nicole) – אחת משתים עשר הבנות המתגוררות באכסניה. יש לה שיער בלונדיני. מתוקה ותמימה. חברה טובה של מדלן.
* דניאל (Danielle) – אחת משתים עשר הבנות המתגוררות באכסניה. יש לה שיער מתולתל בצבע חום. נלחצת בקלות, דבר שלרוב גורם לה לבכות. חברה טובה של מדלן.
* אן (Anne) – אחת משתים עשר הבנות המתגוררות באכסניה. יש לה שיער ארוך בצבע שחור, כאשר בהמשך צבע שערה היה גם חום. חיננית ואלגנטית.
* אלי (Ellie) – אחת משתים עשר הבנות המתגוררות באכסניה. יש לה שיער קצר בצבע שחור.
* ג'ני (Jannie) – אחת משתים עשר הבנות המתגוררות באכסניה. יש לה שיער מתולתל בלונדיני, כאשר בהמשך צבעו השתנה לשחור.
* לולו (Lulu) – אחת משתים עשר הבנות המתגוררות באכסניה. יש לה שיער בצבע חום כהה. עדינה מאוד ובעלת סקרנות.
* מוניק (Monique) – אחת משתים עשר הבנות המתגוררות באכסניה. יש לה שיער ארוך בצבע חום. בעלת דמיון מטורף.
* נונה (Nona) – אחת משתים עשר הבנות המתגוררות באכסניה. יש לה שיער ארוך בצבע שחור.
* סילבי (Sylvie) – אחת משתים עשר הבנות המתגוררות באכסניה. יש לה שיער בצבע חום בהיר.
* איווט (Yvette) – אחת משתים עשר הבנות המתגוררות באכסניה. יש לה שיער בצבע צהוב בלונדיני. סנובית שמרוכזת רק בעצמה.
* פפיטו (Pepito) – בנו של שגריר ספרד, כאשר בניין השגרירות ניצב בסמוך לאכסניה, דבר שהופך אותו לשכן של הבנות. אדיב ואמין.
* בוני (Genevieve) – כלבה אפגנית חומה המשמשת ככלבת המחמד של שתים עשר הבנות, בעיקר של מדלן. 

== מדבבים ==
בימוי הדיבוב העברי נעשה על ידי אורנה כץ, והופק על ידי איילת צ'ינסקי (2004) ואלה אלדר (2005).
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|מדלן
|טרייסי לי סמיית' (עונה 1)אנדראה ליבמן (עונות 2–3)
|רוני נדלר
|-
|גברת קלוול
|סטיבי ולאנס
|אורנה כץ
|-
|סופי
|ונסה קינג (עונות 1–2)ורוניקה סטופה (עונה 3)
|חן עצמון
|-
|ניקול
|קריסטין פיירלי (עונה 1)ורוניקה סטופה (עונה 2)בריט אירווין (עונה 3)
|אורלי תגר (2004)רונה בקרמן (2005)
|-
|דניאל
|קלי שרידן (עונה 1)טרייסי לי סמיית' (עונה 2)שנטל סטרנד (עונה 3)
|נטע טישלר
|-
|פפיטו
|איי. ג'יי. בונד (עונה 1)דייוויד מורס (עונה 2)קייל לבינה (עונה 3)מיכאל היוורד (עונה 3)
|איל כהן
|-
|מספר
|כריסטופר פלאמר (עונות 1–2)כריסטופר גייז (עונה 3)
|צביקה שוורצברג
|}
בנוסף דיבבו בדיבוב העברי אורי אומנותי, אורלי קטן (2004), גיורא קנת (2004) ושרון שחל (2005).

== שידור ==
{| class="wikitable plainrowheaders" style="text-align: center;"
! colspan="2" rowspan="2" scope="col" style="padding: 0 9px;" |עונה
! rowspan="2" scope="col" style="padding: 0 9px;" |מספר פרקים
! colspan="2" scope="col" style="padding: 0 90px;" |תקופת שידור מקורית
|-
! scope="col" |שידור ראשון
! scope="col" |שידור אחרון
|-
| scope="row" style="background: #93DDB8; color: #100; text-align: center;" |
|1
|20
|12 בספטמבר 1993
|23 בינואר 1994
|-
| scope="row" style="background: #FF5E5E; color: #100; text-align: center;" |
|2
|13
|9 בספטמבר 1995
|2 בדצמבר 1995
|-
| scope="row" style="background: #aa33aa; color: #100; text-align: center;" |
|3
|26
|9 בספטמבר 2000
|1 במרץ 2001
|}

== קישורים חיצוניים ==

* 

קטגוריה:סדרות טלוויזיה המבוססות על ספרים
קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות טלוויזיה צרפתיות לילדים
קטגוריה:סדרות טלוויזיה בריטיות לילדים
קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:סדרות הנפשה צרפתיות
קטגוריה:סדרות הנפשה בריטיות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות טלוויזיה בריטיות שעלו לשידור בשנות ה-1990
קטגוריה:פריז בסיפורת
קטגוריה:סדרות ערוץ הופ!